Արևմտյան երկրներն ու իրավապաշտպան կազմակերպությունները խստորեն դատապարտել են Ալիևի վարչակազմի որդեգրած՝ իշխանություններին քննադատող կամ կառավարության գործունեության օրինականությունը կասկածի տակ դնող անձանց պատժելու քաղաքականությունը: «Վրաստանում Մուխթարլիի ենթադրյալ առևանգումը և Ադրբեջանում նրա կալանքն ու դատական հետապնդումը պետք է մանրակրկիտ և թափանցիկ հետաքննվեն»,- ասվում է Եվրամիության դիվանագիտության ղեկավար Ֆեդերիկա Մոգերինիի գրասենյակի կողմից տարածված հայտարարության մեջ: